Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1278

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 31% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 20 kredit — az irodalomtudományi alapismeretek elsajátítása, az irodalmi szövegelemzés és a filológiai munka alapvető módszereinek, valamint a szakmához kapcsolódó filológiai apparátus és módszerek megismertetése, — nyelvészeti alapismeretek elsajátítása, a szakmához kapcsolódó filológiai apparátus és módszerek megismertetése, — Szlovénia történelmének és kultúrájának feldolgozása, a hazai szlovénség múltja és jelene, — nyelvgyakorlat. 4.2.2. Törzs- és szakképzés: 48 kredit Az irodalomtudományi szakterületen folyó képzés feladata, hogy a hallgatókat megbízható szakmai ismeretekkel ruházza fel a szlovén irodalom és művelődéstörténet, általános irodalomtudomány területén. Átfogóan tárgyalja a szlovén irodalom történetét a kezdetektől napjainkig, valamint a hazai szlovénség irodalmát is. A nyelvtudományi szakterületen folyó képzés a hallgatók nyelvi és kommunikációs kompetenciáját fejlesztve, az önálló tudományos gondolkodásra valamint a nyelvtudományi és glottodidaktikai munkára történő felkészítésüket szolgálja. Tárgykörei: a mai szlovén nyelv rendszere, a szlovén nyelv története, ószláv nyelv. Nyelvgyakorlat. A nyelvi képzés célja: — a szóbeli és írásbeli kifejezőkészség fejlesztése szlovén irodalmi és nyelvjárási nyelven, — a nyelv rendszerének tudatosítása, — a szlovénség társadalmi, gazdasági és kulturális életének megismerése, a magyarországi szlovénség története.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes